CELEX: 32007R0305
Language: da
Date: 2007-03-21 00:00:00
Title: Kommissionens forordning (EF) nr. 305/2007 af 21. marts 2007 om midlertidig fravigelse af forordning (EF) nr. 2402/96, (EF) nr. 2375/2002, (EF) nr. 2305/2003, (EF) nr. 969/2006 og (EF) nr. 1918/2006 for så vidt angår datoerne for indgivelse af ansøgninger og udstedelse af importlicenser i 2007 under toldkontingenterne for søde kartofler, maniokstivelse, korn og olivenolie

22.3.2007   
            
            
               DA
            
            
               Den Europæiske Unions Tidende
            
            
               L 81/19
            
         
      KOMMISSIONENS FORORDNING (EF) Nr. 305/2007
   af 21. marts 2007
   om midlertidig fravigelse af forordning (EF) nr. 2402/96, (EF) nr. 2375/2002, (EF) nr. 2305/2003, (EF) nr. 969/2006 og (EF) nr. 1918/2006 for så vidt angår datoerne for indgivelse af ansøgninger og udstedelse af importlicenser i 2007 under toldkontingenterne for søde kartofler, maniokstivelse, korn og olivenolie
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1,
   under henvisning til Rådets afgørelse 96/317/EF af 13. maj 1996 om godkendelse af resultaterne af forhandlingerne med Thailand i henhold til artikel XXIII i GATT (2),
   under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (3), særlig artikel 12, stk. 1,
   under henvisning til Rådets Forordning (EF) nr. 865/2004 af 29. april 2004 om den fælles markedsordning for olivenolie og spiseoliven og om ændring af forordning (EØF) nr. 827/68 (4), særlig artikel 10, stk. 4, og
   ud fra følgende betragtninger:
   
               (1)
            
            
               Kommissionens forordning (EF) nr. 2402/96 af 17. december 1996 om åbning og forvaltning af visse årlige toldkontingenter for søde kartofler og maniokstivelse (5) fastsætter særlige bestemmelser for indgivelse af ansøgninger og udstedelse af importlicenser for dels søde kartofler under kontingent 09.4014 og 09.4013, dels maniokstivelse under kontingent 09.4065.
            
         
               (2)
            
            
               Kommissionens forordning (EF) nr. 2375/2002 af 27. december 2002 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande (6), (EF) nr. 2305/2003 af 29. december 2003 om åbning og forvaltning af EF-toldkontingentet for import af byg fra tredjelande (7) og (EF) nr. 969/2006 af 29. juni 2006 om åbning og forvaltning af et EF-toldkontingent for import af majs fra tredjelande (8) fastsætter særlige bestemmelser for indgivelse af ansøgninger og udstedelse af importlicenser for henholdsvis blød hvede af anden kvalitet end høj kvalitet under kontingent 09.4123, 09.4124 og 09.4125, for byg under kontingent 09.4126 og for majs under kontingent 09.4131.
            
         
               (3)
            
            
               Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (9) fastsætter særlige bestemmelser for indgivelse af ansøgninger og udstedelse af importlicenser for olivenolie under kontingent 09.4032.
            
         
               (4)
            
            
               På grund af helligdagene i 2007 bør forordning (EF) nr. 2402/96, (EF) nr. 2375/2002, (EF) nr. 2305/2003, (EF) nr. 969/2006 og (EF) nr. 1918/2006 fraviges i visse perioder, for så vidt angår datoerne for indgivelse af importlicensansøgninger og udstedelse af disse licenser, for at de pågældende kontingentmængder kan overholdes.
            
         
               (5)
            
            
               Foranstaltningerne i denne forordning er i overensstemmelse med udtalelse fra fællesmødet for Forvaltningskomitéen for Korn og Forvaltningskomitéen for Olivenolie og Spiseoliven —
            
         UDSTEDT FØLGENDE FORORDNING:
   Artikel 1
   1.   Uanset artikel 3 i forordning (EF) nr. 2402/96 kan der i 2007 ikke indgives ansøgninger om importlicens for søde kartofler under kontingent 09.4014 og 09.4013 efter den 18. december 2007.
   2.   Uanset artikel 8, stk. 1, i forordning (EF) nr. 2402/96 udstedes de importlicenser for søde kartofler, der ansøges om på de i bilag I anførte datoer under kontingent 09.4014 og 09.4013, på de i bilag I anførte datoer med forbehold af de foranstaltninger, der vedtages efter artikel 7, stk. 2, i Kommissionens forordning (EF) nr. 1301/2006 (10).
   Artikel 2
   1.   Uanset artikel 9, stk. 1, i forordning (EF) nr. 2402/96 kan der i 2007 ikke indgives ansøgninger om importlicens for maniokstivelse under kontingent 09.4065 efter den 18. december 2007.
   2.   Uanset artikel 13, stk. 1, i forordning (EF) nr. 2402/96 udstedes de importlicenser for maniokstivelse, der ansøges om på de i bilag II anførte datoer under kontingent 09.4065, på de i bilag II anførte datoer med forbehold af de foranstaltninger, der vedtages efter artikel 7, stk. 2, i Kommissionens forordning (EF) nr. 1301/2006.
   Artikel 3
   1.   Uanset artikel 5, stk. 1, andet afsnit, i forordning (EF) nr. 2375/2002 kan der i 2007 ikke indgives ansøgninger om importlicens for blød hvede af anden kvalitet end høj kvalitet under kontingent 09.4123, 09.4124 og 09.4125 efter den 17. december 2007.
   2.   Uanset artikel 3, stk. 1, andet afsnit, i forordning (EF) nr. 2305/2003 kan der i 2007 ikke indgives ansøgninger om importlicens for byg under kontingent 09.4126 efter den 17. december 2007.
   3.   Uanset artikel 4, stk. 1, andet afsnit, i forordning (EF) nr. 969/2006 kan der i 2007 ikke indgives ansøgninger om importlicens for majs under kontingent 09.4131 efter den 17. december 2007.
   Artikel 4
   Uanset artikel 3, stk. 3, i forordning (EF) nr. 1918/2006 udstedes de importlicenser for olivenolie, der ansøges om mandag den 2. eller tirsdag den 3. april 2007 under kontingent 09.4032, fredag den 13. april med forbehold af de foranstaltninger, der vedtages efter artikel 7, stk. 2, i Kommissionens forordning (EF) nr. 1301/2006.
   Artikel 5
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. marts 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 146 af 20.6.1996, s. 1.
   
      (2)  EFT L 122 af 22.5.1996, s. 15.
   
      (3)  EUT L 270 af 21.10.2003, s. 78. Ændret ved Kommissionens forordning (EF) nr. 1154/2005 (EUT L 187 af 19.7.2005, s. 11).
   
      (4)  EUT L 161 af 30.4.2004, s. 97. Berigtiget i EUT L 206 af 9.6.2004, s. 37.
   
      (5)  EFT L 327 af 18.12.1996, s. 14. Senest ændret ved forordning (EF) nr. 1884/2006 (EUT L 364 af 20.12.2006, s. 44).
   
      (6)  EFT L 358 af 31.12.2002, s. 88. Senest ændret ved forordning (EF) nr. 2022/2006 (EUT L 384 af 29.12.2006, s. 70).
   
      (7)  EUT L 342 af 30.12.2003, s. 7. Senest ændret ved forordning (EF) nr. 2022/2006.
   
      (8)  EUT L 176 af 30.6.2006, s. 44. Ændret ved forordning (EF) nr. 2022/2006.
   
      (9)  EUT L 365 af 21.12.2006, s. 84.
   
      (10)  EUT L 238 af 1.9.2006, s. 13.
   
      BILAG I
      Udstedelse af importlicenser for søde kartofler under kontingent 09.4014 og 09.4013 for visse perioder af 2007
      
                  Dato for indgivelse af ansøgninger
               
               
                  Dato for udstedelse af licenser
               
            
                  tirsdag den 3. april 2007
               
               
                  fredag den 13. april 2007
               
            
                  tirsdag den 30. oktober 2007
               
               
                  fredag den 9. november 2007
               
            
   
      BILAG II
      Udstedelse af importlicenser for maniokstivelse under kontingent 09.4065 for visse perioder af 2007
      
                  Dato for indgivelse af ansøgninger
               
               
                  Dato for udstedelse af licenser
               
            
                  tirsdag den 3. april 2007
               
               
                  fredag den 13. april 2007
               
            
                  tirsdag den 30. oktober 2007
               
               
                  fredag den 9. november 2007